Document ID: 32014R0482

KOMISIJOS DELEGUOTASIS REGLAMENTAS (ES) Nr. 482/2014
2014 m. kovo 4 d.
kuriuo dėl gamintojo „Great Wall Motor Company Limited“ 2010 m. vidutinio savitojo išmetamo CO2 kiekio iš dalies keičiamas Komisijos deleguotasis reglamentas (ES) Nr. 114/2013
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 11 straipsnio 7 dalį,
kadangi:
(1)
lengvųjų komercinių transporto priemonių gamintojas „Great Wall Motor Company Limited“ pranešė Komisijai, kad Komisijos deleguotajame reglamente (ES) Nr. 114/2013 (2) nurodytas šio gamintojo 2010 m. vidutinis savitasis išmetamo CO2 kiekis yra neteisingas. Gamintojas pateikė išsamius įrodymus, kad 2010 m. vidutinis savitasis išmetamo CO2 kiekis buvo daug didesnis nei tame reglamente nurodyta vertė;
(2)
Komisija įvertino „Great Wall Motor Company Limited“ pateiktus įrodymus ir mano, kad tą vertę derėtų pataisyti;
(3)
todėl Deleguotąjį reglamentą (ES) Nr. 114/2013 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 114/2013 III priedo sąrašo antroje skiltyje „Vidutinis išmetamų teršalų kiekis (g/km)“ gamintojui „Great Wall“ skirtas įrašas pakeičiamas įrašu „225,00“.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2014 m. kovo 4 d.

Labels: 8
1
20